A blue shield with a white ram

Description automatically generated**Umhvørvismálaráðið**

|  |  |
| --- | --- |
| Dagfesting: | 3. juli 2024 |
| Mál nr.: | 24/16608 |
| Málsviðgjørt: |  |
| Ummælistíð: | 3.-10. juli |
| Eftirkannað: |  |

**Uppskot til**

**Kunngerð**

**um**

**bráðfeingisvernd av Melini og bakkanum oman fyri Lónna í Saksun**

Við heimild í § 27 í løgtingslóg nr. 70 frá 22. mai 2023 um náttúruvernd verður ásett:

*Endamál*

**§ 1.** Endamálið við bráðfeingisverndini er at forða fyri skaða á sandheyggjar í náttúruøkinum við sjóvarmálan. Melin og bakkin oman fyri Lónna í Saksun eru partar av einum størri øki, sum verður viðgjørt sum møguligt varandi verndarøki sambært løgtingslógini. Í økjunum eru sandheyggjar, sum eru sjáldsamt náttúruslag og hava virði fyri landslagsmargfeldið og jarðfrøðimargfeldið.

*Landafrøðilig avmarking*

**§ 2.** Bráðfeingisverndin fevnir um Melina og bakkan oman fyri Lónna í Svartáhaga, fyri uttan, í Sunda kommunu, matr. nr. 42. Økini síggjast í fylgiskjali 1 og eru tilsamans 2,5 ha til víddar.

*Vernd*

**§ 3.** Í verndarøkjunum sambært § 2 er bannað at gera nakað, sum minkar um verndarvirðini sambært verndarendamálinum sum lýstum § 1, m.a.:

1) at ferðast og dvølja,

2) at gera inntriv, sum kunnu broyta náttúruumhvørvið, eitt nú at byggja, grava, planta, velta ella taða, og

3) at taka burtur plantur, plantupartar, sand og grót.

*Stk. 2.* Stk. 1 geldur ikki fyri seyð og í sambandi við bjargingarátøk.

*Gildiskoma*

**§ 4.** Henda kunngerðin kemur í gildi, dagin eftir at hon er lýst.

Umhvørvismálaráðið, 3. juli 2024

**Ingilín D. Strøm**

landsstýriskvinna

/ Pól E. Egholm

**Skjal 1**

**Kort, sum vísir Melina og bakkan oman fyri Lónna í Saksun**

Et billede, der indeholder sne, tekst, kort

Automatisk genereret beskrivelse